Funcom

Funcom NV er en nederlandskregistrert videospillprodusent notert på Oslo Børs.

Funcom har sitt hovedkontor i Oslo. I tillegg har selskapet kontorer i Nord-Carolina. Funcom ble notert på Oslo Børs i desember 2005. Ved utgangen av 2008 hadde selskapet 302 ansatte.

I september 2019 kjøpte den kinesiske teknologigiganten Tencent 29 % av aksjene i Funcom. På nyåret i 2020 ble det kjent at Tencent ønsket å overta hele Funcom.

Historie og aktivitet
Selskapet ble etablert i 1993 av Erik Gløersen, Ian Neil, Andre Backen, Gaute Godager, og Olav Mørkrid. Fra sine opprinnelige lokaler i en kjeller i Munkedamsveien i Oslo vokste selskapet til å bli en av verdens største uavhengige utviklere og utgivere av videospill. Funcom har spesialisert seg på «Massively Multiplayer Online Role Player Games» (MMORPG) og MMOGer – videospill som spilles på internett av flere samtidig. Best kjent av disse er Age of Conan. De fleste utgivelsene er laget for PC, men Funcom har også utgitt spill til konsoller som Xbox og Nintendo. Funcom har også laget spill for «Player versus Player Arena» (PVP arena).

Storsatsningen Age of Conan kostet 200 millioner kroner og ble lansert med vikingfest i Holmenkollen i Oslo. Likevel ble Funcom hardt rammet av spillerflukt. Spillet solgte som forventet, men brukerne spilte bare 3–6 måneder istedenfor 9–12 som budsjettert. På et halvt år sank aksjen i verdi fra 55 kroner til 2,50. Funcom-medgründer og Conan-sjef Gaute Godager trakk seg, mange ble sagt opp og hovedkontoret i Oslo flyttet mye av produksjonen utenlands. Etter flere kvartaler med underskudd presenterte Funcom overskudd i tredje kvartal 2010. I 2010 var produksjonen spredt på fem land.

Selskapet hadde en stund kontorer i Beijing, Dublin og Montreal.

Rundt årsskifte til 2011 lanserte de gratisspillet Bloodline Champion (BLC), utviklet av det svenske Stunlock Studios. Inntektene kommer når spillerne eventuelt kjøper oppgraderinger av spillvåpen og rollefigurer.

I oktober 2019 lanserte Funcom det enkeltstående spillet Moons of Madness til PC. Året etter, 24. mars 2020 kom spilltittelen også tilpasset konsoll til Playstation 4 og Xbox One. 

En nyhetsoppdatering fra 2020 postet på Funcoms egne nettsider informerte om at selskapet satset på å utvikle en "Game Launcher". Dette obligatoriske tileggsprogrammet utviklet for Windows fikk navnet Funcom Launcher. 

 Ledelse 

I mai 2015 ansatte Funcom Rui Casais i rollen som daglig leder. Casias' ansettelse hos selskapet strakk seg tilbake til 2004 da han ble ansatt for første gang som spillutvikler. Casias var på det tidspunktet i sluttfasen av å fullføre en mastergrad i informatikk mens han fremdels bodde i Portugal.

Forut for 2015 hadde Funcom gjennomgått større økonomiske tap. Casias skiftet i 2015 rolle fra CTO, sjefsingienør til Adm.direktør. I et intervju fra 2018 fortalte Casias til britiske gamesindustry.biz om sin lange fartstid i selskapet Intervjuet markerte Funcom sitt 25-årsjubileum. I tidsrommet 2015 til 2020 bedret selskapets økonomi, de fortsatte med å lansere titler som Conan Exiles, Road to zero eden og Moons of madness.

Lanserte spill
 Tittel  Utgivelsesår  Sjanger  Maskin  KommentarConan Exiles Isle of Siptah2020OverlevelsespillPC(Windows)Tilleggsutvidelse for Conan ExilesMoons of Madness2019Skrekk/EventyrPC (windows), XBOX og PS4Mutant Year Zero: Road to Eden2018Conan Exiles2017OverlevelsesspillPC, PS4, Xbox OneThe Park2015EventyrspillPCLego Minifigures Online2014MMORPGPC, Android, iOS The Secret World  2012 MMORPG  PC  Bloodline Champions (BLC)  2011  MoBA  PC  Age of Conan: Hyborian Adventures  2008  MMORPG  PC  Anarchy Online  2001  MMORPG  PC  Casper  1996  Problemløsning  Sega Saturn  CMX  1999  Bilspill  PlayStation  Utviklet hos Funcom Dublin Daze Before Christmas  1994  Plattformspill  Sega Mega Drive/SNES  A Dinosaur's Tale  1994  Plattformspill  Sega Mega Drive  Disney's Pocahontas  1996  Eventyrspill/Problemløsning  Genesis  Dragonheart: Fire & Steel  1996  Action-spill  PC, PlayStation, Sega Saturn  Dreamfall: The Longest Journey  2006  Eventyrspill/Problemløsning  PC, Xbox  Fatal Fury Special  1994  Slåsspill  Sega CD  Konvertering fra spilleautomat The Longest Journey  1999  Eventyrspill/Problemløsning  PC  NBA Hang Time  1997  Sportsspill  Sega Mega Drive  Nightmare Circus  1996  Action-spill  Sega Mega Drive  No Escape  2000  Skytespill  PC  Samurai Shodown  1993  Slåsspill  Sega CD  Konvertering fra spilleautomat Speed Freaks  1999  Kjørespill  PlayStation  Utviklet hos Funcom Dublin Winter Gold  1996  Sportsspill  SNES  

Andre annonserte spill
 Chess Attack
 Board with the world
 Pets Vs. Monsters
 Bloodline Champions
 Heltenes mønstring – Den siste kampen
 Monsterhelter

 Referanser 

Eksterne lenker


 Funcom på Oslo Børs
 Longest Journey
 Dreamfall
 Age Of Conan
 Anarchy Online

Kategori:Norske dataspillselskaper
Kategori:Selskaper etablert i 1993